Stjóri Arons flýtir sér hægt í leikmannamálum
Malky Mackay, stjóri Arons Einars Gunnarssonar hjá Cardiff, fer sér að engu óðslega á félagaskiptamarkaðnum þetta sumarið en hann segist gera hvað hann geta að hlusta ekki á orðróma varðandi möguleg kaup félagsins.
Cardiff, sem vann B-deildina á Englandi á síðustu leiktíð og leikur á meðal þeirra bestu vetur, hefur haft afar hægt um sig í sumar og aðeins gert ein kaup. Liðið fékk til sín danska markahrókinn Andreas Cornelius frá FC Kaupmannahöfn.
Aftur á móti mistókst Cardiff að fá til sín Victor Wanyama sem fór til Southampton og framherjann unga Tom Ince sem ákvað að vera áfram í herbúðum Blackpool.
"Þetta er ekkert öðruvísi en í ágúst í fyrra eða janúar á þessu ári. Það vilja allir fá leikmenn og það strax. En við vitum að í fótboltanum gerast hlutirnir ekki þannig," segir Mackay við Wales Online .
"Það tekur sinn tíma að fá leikmenn. Maður er í samkeppni um alla. Stundum kosta menn sem maður hefur áhuga á bara of mikið. Ég átta mig á að það eru leikmenn þarna úti sem stuðningsmennirnir vilja fá. En ég er búinn að standa í þessu í 30 ár og get sagt ykkur að stundum tekur það sinn tíma að fá réttu leikmennina," segir Malky Mackay.
Malky Mackay, stjóri Arons Einars Gunnarssonar hjá Cardiff, fer sér að engu óðslega á félagaskiptamarkaðnum þetta sumarið.
Hann segist gera hvað hann geta að hlusta ekki á orðróma varðandi möguleg kaup félagsins.
Cardiff hefur haft afar hægt um sig í sumar og aðeins gert ein kaup.
Liðið fékk til sín danska markahrókinn Andreas Cornelius frá FC Kaupmannahöfn.
Aftur á móti mistókst Cardiff að fá til sín Victor Wanyama sem fór til Southampton og framherjann unga Tom Ince sem ákvað að vera áfram í herbúðum Blackpool.